**PROJEKT –**

 **IZBOR ZA NAJ- RAZRED**

19.11.2014. održan je sastanak Školskog tima za kvalitetu na kojem su dogovorene smjernice dvaju projekata. Jedan od njih bio je i izborNaj-razreda svake školske godine.

U cilju poboljšanja aktivnosti i discipline učenika na nastavi odlučeno je da će se uvesti mjesečna lista na kojoj će svaki učitelj na kraju školskog sata vrednovati( ocjenom od 1 do 5) ta dva aspekta cijelog razreda. Na kraju mjeseca ocjene će se zbrojiti, podijeliti i dobit će se srednja ocjena svakog razreda. Razred koji na kraju šk. godine bude imao najbolji prosjek bit će proglašen Naj- razredom i , naravno, nagrađen.

IZVJEŠĆE O PROJEKTU ZA IZBOR NAJ- RAZREDA

2014./2015.

12.1. 2014. Na Učiteljskom vijeću prezentiran je razvojni plan Školskog preventivnog tima koji je jednoglasno prihvaćen. Od drugog polugodišta šk.g. 2014./15. počeo se i primjenjivati.

Naj –razred 2014./15. bio je 6.c (razrednica Krunčica Kuhar Kozlik). Učenici su nagrađeni prigodnim bedževima, sladoledom (poklon slastičarnice Lejla) te nagradnim izletom uSamobor i Zagreb koji je realiziran 5.11.2015.U Samoboru su se upoznali s njegovim znamenitostima, ličnostima i posebnostima kao što je samoborska kremšnita. U Zagrebu su posjetili Božićni sajam, Muzej iluzija i u Cinestaru pogledali animirani film Mali princ.

IZVJEŠĆE O PROJEKTU ZA IZBOR NAJ- RAZREDA

2015./2016.

Projekt se nastavio i u školskoj godini 2015./16. kada je titulu Naj- razreda(drugu godinu za redom) ponio 7.c (razrednica Krunčica Kuhar- Kozlik).

23.6.2016. učenici su otišli na nagradni izlet u Ozalj i Ogulin. Posjetili su stari Frankopanski dvorac u Ozlju, Muzej bajke Ivane Brlić - Mažuranić u Ogulinu te jezero Sabljaci pokraj Ogulina.

Projekt nagrade Naj – razreda realiziran je uz financijsku pomoć Općine Sveti Ivan Žabno, tvrtke Radnik iz Križevaca i slastičarne Lejla iz Svetog Ivana Žabna. Osim toga, učenici su cijele školske godine sakupljali plastične boce, a novcima od prodaje istih kupljeni su prigodni bedževi.

Ovim projektom željeli smo potaknuti učenike da na satu budu pažljivi i marljivi te pojačati zajedništvo učenika razrednih odjela. Nadam se da će ovaj projekt živjeti i u šk.g. 2016./17. te da će nagrađeni razred uživati u zasluženoj nagradi.